Publication: Magyar Közlöny
Issue: MK-2001-16 (Year: 2001, Number: 16)
Era: 1990-2004
Section: 12—15. §-ai, a 30/1995. (III. 24.) Korm. rendelet, a 97/1995.
Paragraph Index: 488

(4) Az (1) bekezdés szerinti légszennyező források, tevékenységek e rendelet hatálybalépésétől érvényes kibocsátási határértéket meghaladó légszennyezését az átmeneti időszak végéig meg kell szüntetni. Ha jogszabály vagy hatósági határozat másként nem rendelkezik, az átmeneti időszak 2007. október 30-ig terjed. Hatósági határozat ennél az időszaknál csak rövidebb időszakot állapíthat meg. Ha az átmeneti időszak leteltével a kibocsátási határértékek vagy a levegővédelmi követelmények nem teljesülnek, a környezetvédelmi hatóság kötelezi a légszennyezőt tevékenységének megszüntetésére.

Source: https://magyarkozlony.hu/hivatalos-lapok/723ea43881daef5b19c648db8641a53e2316dc34/dokumentumok/1f0249815ea420255c90a61ba09ac33c68368967/letoltes